Predkladacia správa
Návrh rozpočtu Sociálnej poisťovne na rok 2009 (ďalej len „návrh rozpočtu“), sa predkladá na rokovanie Národnej rady Slovenskej republiky v súlade s § 122 ods. 4 písm. c) bod 2. zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) a v súlade s uznesením vlády Slovenskej republiky č. 718 z 15.októbra 2008.
Návrh rozpočtu je zostavený v podmienkach zákona o sociálnom poistení účinných k termínu jeho spracovania, je v ňom premietnutý tiež vplyv vládou schválenej novely zákona o sociálnom poistení, ktorá by mala nadobudnúť účinnosť od 1. januára 2009, resp. 1. januára 2010, makroekonomické prognózy Inštitútu finančnej politiky Ministerstva financií Slovenskej republiky zo septembra 2008, ako aj vplyv vládou schválenej novely zákona č. 43/2004 Z. z. o starobnom dôchodkovom sporení v znení neskorších predpisov, ktorou sa dopĺňa aj zákon o sociálnom poistení. 
Návrh rozpočtu základných fondov vychádza z údajovej základne Sociálnej poisťovne a z dostupných štatistických údajov v oblasti hospodárstva a demografie. Do príjmov základného fondu starobného poistenia bol zapracovaný transfer zo Štátnych finančných aktív Slovenskej republiky vo výške 15 200 mil. Sk v roku 2009, 21 444 mil. Sk v roku 2010, 22 000 mil. Sk v roku 2011 a 16 800 mil. Sk v roku 2012 na krytie deficitov vzniknutých v dôsledku  zavedenia II. piliera.  Sociálna poisťovňa pritom predpokladá postúpiť do dôchodkových správcovských spoločností príspevky na starobné dôchodkové sporenie vo výške 21 694 mil. Sk v roku 2009, 23 826 mil. Sk v roku 2010, 26 184 mil. Sk v roku  2011 a 28 699 mil. Sk v roku 2012.
Pri návrhu rozpočtu správneho fondu sa vychádzalo zo zákonom ustanovenej tvorby, t. j. najviac vo výške 3,5 % v roku 2009 a ďalších rokoch vo výške 2,9 % z poistného, 0,5 % z príspevkov na starobné dôchodkové sporenie a ďalších v § 168 ods. 2 zákona o sociálnom poistení ustanovených príjmov. Rešpektujú sa v ňom priority z Návrhu strategických zámerov činnosti Sociálnej poisťovne, ktorý bol schválený vládou Slovenskej republiky na jej rokovaní dňa 23. januára 2008 (uznesenie č. 56) a následne Národnou radou Slovenskej republiky dňa 21. mája 2008 (uznesenie č. 859). Prihliada sa v ňom tiež na ďalšie dokumenty, predovšetkým na závery z Informácie o stave pripravenosti Sociálnej poisťovne na plnenie zverených úloh a návrh na riešenie pretrvávajúcich problémov, ktorú vláda Slovenskej republiky vzala na vedomie na svojom rokovaní 5. septembra 2007, ale tiež na materiály, ktoré boli prerokované na vrcholovej úrovni Sociálnej poisťovne (Koncepcia rozvoja informačného systému Sociálnej poisťovne v horizonte rokov 2007 až 2012 z marca 2007 a Analýza súčasného stavu územnej dostupnosti pobočiek Sociálnej poisťovne pre klientov, vrátane vysunutých pracovísk, ich personálnej vybavenosti a ostatných podmienok pre zabezpečenie činnosti s návrhom na riešenie). Preto sa v návrhu rozpočtu vytvára priestor pre realizáciu  zámerov zapracovaných v uvedených zásadných materiáloch. Pri kvantifikácii základných prevádzkových potrieb sa vychádzalo tiež z interných analýz dlhodobého vývoja jednotlivých rozpočtových položiek, s premietnutím dopadov vecných zmien a cenových vplyvov. V správnom fonde sú vytvorené podmienky aj na zabezpečenie úloh súvisiacich so zavedením eura (v roku 2009 bude potrebná úprava  informačných systémov Sociálnej poisťovne pre rok 2010 a nasl. - ukončenie duálneho zobrazovania).

V hospodárení Sociálnej poisťovne je možné očakávať v jednotlivých rokoch takéto výsledky:
	
	
	
	
	
	v tis. Sk

	Ukazovateľ
	Príjmy v bežnom roku
	Výdavky (náklady)
	Bilančný rozdiel v bežnom roku
	Prevod fin. prostriedkov z min. rokov
	Bilančný rozdiel celkom

	Očakávaná skutočnosť za rok 2008
	157 142 564
	154 038 405
	3 104 159
	16 717 842
	19 822 001

	Návrh rozpočtu na rok 2009
	173 377 533
	167 443 355
	5 934 178
	19 822 001
	25 756 179

	Rozpočtový výhľad na rok: 
	 
	 
	 
	 
	 

	2010
	185 285 017
	182 039 057
	3 245 960
	25 756 179
	29 002 139

	2011
	199 535 841
	194 474 006
	5 061 835
	29 002 139
	34 063 974

	2012
	208 350 893
	207 494 653
	856 240
	34 063 974
	34 920 215


Hospodárenie Sociálnej poisťovne bude aj v rokoch 2008 až 2012 ovplyvňovať deficitné hospodárenie v dôchodkovom poistení (DP). Deficit v DP bude Sociálna poisťovňa vykrývať v zmysle § 167 ods. 1 zákona o sociálnom poistení z rezervného fondu solidarity a v rokoch 2008 až 2010 aj z vnútorných zdrojov v zmysle § 293ai zákona o sociálnom poistení. 
Výdavky na valorizáciu dôchodkových dávok a úrazových dávok sa v jednotlivých rokoch rozpočtujú takto:
	v tis. Sk
	Rok
	2009
	2010
	2011
	2012

	Zvýšenie od 1.1. o (v%)
	6,95
	6,6
	5,9
	6,15

	dôchodkové dávky
	9 814 843
	10 036 052
	9 666 066
	10 746 302

	úrazové dávky
	28 531
	30 776
	29 808
	32 904



Jednotlivé ukazovatele sú detailnejšie zdôvodnené priamo v materiáli.

